הוא השתתף במלחמת החורף נגד פינלנד כמפקד דיוויזיית הרובאים ה-70. על תפקידו במלחמה הוענק לו ב-21 במרץ 1940 תואר גיבור ברית המועצות. באפריל 1940 מונה למפקד הקורפוס ה-49, וביוני אותה שנה התמנה למפקד מחוז צבאי לנינגרד.
בפברואר 1941 התמנה למפקד מחוז צבאי קייב שהפך לאחר תחילת מבצע ברברוסה לחזית הדרום-מערבית.
מלחמת העולם השנייה.
יום לאחר פתיחת המתקפה הגרמנית על ברית המועצות פתחו הכוחות הממונעים של החזית הדרום מערבית במתקפת נגד על קבוצת הפאנצר הראשונה בפיקוד אוואלד פון קלייסט, במה שנודע לאחר מכן כקרב ברודי. הקרב נמשך עד 30 ביוני 1941 והסתיים בניצחון גרמני מוחץ, למרות שהסובייטים נהנו מעדיפות גדולה במספר הטנקים על כוחות קבוצת ארמיות דרום. העליונות אווירית המוחלטת של הלופטוואפה ושגיאות של הפיקוד הסובייטי בהפעלת כוחותיו חרצו את גורל הקרב.
סטלין מינה ב-10 ביולי 1941 את סמיון בודיוני כמפקד העליון של הכוחות הסובייטיים באוקראינה וכמתאם הפעולות של החזיתות הדרום-מערבית והדרומית. בנוסף הוא שלח לאוקראינה את גאורגי ז'וקוב כנציג הסטאבקה ואת ניקיטה חרושצ'וב כקומיסר פוליטי.
קרב אומן נערך בתאריכים 10 ביולי 1941 - 8 באוגוסט 1941 והסתיים בתבוסה רוסית קשה עם 200,000 אבדות בהרוגים ושבויים לאחר שהגרמנים כיתרו את הרוסים ב"כיס" ליד העיר אומן.
היטלר החליט לעצור את המתקפה על מוסקבה ולכבוש קודם את אוקראינה. קירפונוס, בודיוני וז'וקוב בקשו מסטלין לסגת מאוקראינה ולהתייצב על קו הגנה נוח יותר אך סטלין התנגד ועשרות אלפי מתגייסים לא מאומנים המשיכו לזרום לאזור קייב.
ב-24 באוגוסט 1941 פתחו הגרמנים בקרב קייב, מתקפה על שני האגפים של הבליטה, שהוחזקה על ידי כוחות החזית הדרום-מערבית במרחב קייב. קבוצת הפאנצר בפיקוד היינץ גודריאן תקפה מכיוון צפון, בעוד קבוצת הפאנצר בפיקוד אוואלד פון קלייסט תקפה מדרום. ב-12 בספטמבר 1941 החליף סטלין את בודיוני בסמיון טימושנקו אך ללא תוצאות. ב-18 בספטמבר 1941 הושלם כיתור הכוחות הסובייטיים במרחב קייב. ב-20 בחודש נהרגו קירפונוס ורוב קציני מטה החזית במהלך ניסיון כושל לפרוץ את טבעת הכיתור הגרמנית סמוך לעיירה לוחוויצה.
האנג סנג
האנג סנג (בסינית: 恒生指數, פין-יין: Héngshēng zhǐshù, באנגלית: Hang Seng או HSI) הוא מדד של שוק המניות בהונג קונג.
המדד משמש לניטור שינויים יומיים בחברות הגדולות הנסחרות בבורסת הונג קונג ונחשב לאינדיקטור העיקרי למצב השוק הכללי של הבורסה.
HSI נוצר בנובמבר 1969, והוא מחושב ונערך על ידי חברת "Hang Seng Indexes Company Limited" שהיא חברת בת של "Hang Seng Bank", אחד הבנקים הגדולים הרשומים בבורסה. הבנק אחראי על פרסום HSI כמו גם מגוון של מדדים אחרים המכסים תחומי מניות שונים, כגון "מדד האנג סנג לעסקים גדולים בסין" (Hang Seng China Enterprises Index) וסדרת "מדד האנג סנג AH בסין" (Hang Seng China AH Index) ועוד.
כאשר פורסם לראשונה מדד האנג סנג, נקבע בסיסו של 100 נקודות שווה ערך לערך הכולל של המניות נכון לשוק שנסגר ב -31 ביולי 1964. השפל שלו בכל הזמנים הוא 58.61 נקודות, ב -31 באוגוסט 1967, לאחר שנקבע ערך הבסיס אך ​​לפני פרסום המדד. האנג סנג עלה מעבר ל 10,000 הנקודות לראשונה בתולדותיו ב-10 בדצמבר 1993, 13 שנים אחר כך עבר את ציון הדרך 20,000 הנקודות ב-28 בדצמבר 2006. תוך פחות מעשרה חודשים הוא עבר את אבן הדרך של 30,000 נקודות 18 באוקטובר 2007. השיא של כל הזמנים שנקבע ב -30 באוקטובר 2007 עמד על 31,958.41 נקודות במסחר ו -31,638.22 נקודות בסגירה. החל מה- 30 באוקטובר 2007 עד 9 במרץ 2008, המדד איבד 9,426 נקודות או כ- 30%. ב-5 בספטמבר הוא נפל לפחות מ 20,000 נקודות הפעם הראשונה מזה כמעט שנה לשפל של 19,708.39, לאחר מכן נסגר על 19,933.28. ב-8 באוקטובר 2008 נסגר המדד על 15,431.73, מעל 50% פחות מהשיא הגבוה ביותר בכל הזמנים וערך הסגירה הנמוך ביותר מזה למעלה משנתיים. ב-27 באוקטובר 2008 ירד המדד ל -10,676 נקודות, לאחר שנפל כמעט שני שלישים משיאו בכל הזמנים. היום (15 לאוקטובר 2019) עומד מדד האנג סנג על 29,504 נקודות.
האנג סנג, למרות היותו חברה ציבורית, נמצא בשליטה של ענקית הכלכלה הבריטית HSBC.
Razor הוא אוסף כללי תחביר המרחיבים את ASP.NET, המאפשר להשתמש בקוד #C או VB.NET שיבוצע בצד-השרת (Server-Side) ליצירת דפי אינטרנט דינמיים.
רקע.
ל Razor יתרון על NET. בכך שהוא מאפשר לכתוב את הקוד בתוך הדף המפותח והוא קל ללימוד ולשימוש.
ל Razor כללי תחביר דומים ל PHP ול- Classic ASP, המוכרים למפתחים ותיקים.
Razor שוחרר ל Visual Studio 2010 בינואר 2011 כחלק מ MVC3 ו "Microsoft WebMatrix tool set".
מבוא.
התחביר מבוסס על #C ומאפשר למפתח להשתמש בתבניות HTML. במקום להשתמש ב codice_1 של ASP.NET ASPX ב Razor מתחילים בלוק קוד בסימן '@' ולא צריך לעטוף את הקוד בתבנית XML המגדירה תחילה וסוף של הבלוק.
דוגמה:
&lt;ul&gt;
@for (int i = 0; i &lt; 10; i++)
&lt;li&gt;@i&lt;/li&gt;
&lt;/ul&gt;
מערב אסיה
מרים מרגולין
מרים ייבין
מרים עטרה
טוונטה
עמית נגלר
עמית נגלר (נולד ב- 25 ביוני 1975) הוא סופר ישראלי, תסריטאי, סופר צללים ורעיונאי.
ביוגרפיה.
עמית נגלר נולד בחיפה וגדל בקריית אתא.
בוגר תואר ראשון באוניברסיטה הפתוחה
ותואר שני בהצלחה בחינוך ולימודי משפחה ממכון לנדר בירושלים.
סיים בהצלחה לימודי תסריטאות בבית הספר סם שפיגל לקולנוע ולטלוויזיה, ירושלים.
ב-2003 סיים בהצלחה את בית הספר לקופירייטינג ACC אצל תרצה גרנות.
בוגר המחזור השני של "המגירה" - בית הספר לכתיבה של הוצאת כנרת זמורה-ביתן דביר.
יצירתו.
בשנת 2006 התפרסם ספרו הראשון לילדים "לאן נעלמו החלומות של החיות?" בהוצאת תמוז.
הספר מספר על לוקה, כלבת ים שמנסה להשתלב ללא הצלחה בארץ החיות. הספר זכה להצלחה רבה ונלמד במספר מכללות לחינוך בנושא קבלת השני והשונה.
בשנת 2012 פורסם ספרו השני לילדים "פעם אבא פעמיים ילד". הספר מביא את חוויותיו של לביא עם אביו, שמרגיש שוב פעם ילד.
בהמשך פרסם את "זה הסוף", המשך לסיפור קצר של אתגר קרת.
בשנת 2013 פורסם ספרו הראשון למבוגרים "אל תשאיר בלגן". 52 סיפורים קצרים על מצבים מהחיים, כמו תור בסופר, חתונה או פגישה עיוורת.
אבל לכל מה שנראה רגיל ושכיח, מתלווה תפנית מפתיעה.
בשנת 2014 פורסם ספרו השלישי לילדים "סבא אושר". הספר מפגיש את הילדים עם חוויות הילדות של הוריהם ומדגיש שהאושר האמיתי נמצא בתוכנו. הספר תורגם ונמכר להפצה במקדוניה.
איור מתוך הספר נבחר לפרסום פעילות חודש הקריאה בעיר רחובות. בשנת 2020 הספר התקבל ל סל תרבות של משרד החינוך.
באותה שנה זכה אחד מסיפוריו בפעילות "מה אתם רוצים להיות כשתהיו גדולים?" של מפעל הפיס.
בשנת 2016 פורסם ספרו "שנית אלייך נאסף", רומן מתח, שזכה לשבחים רבים ושהה מספר שבועות הספר הקולי המושמע ביותר של iCast. כן הגיע לרשימת רבי המכר הדיגיטליים של אינדיבוק.
הספר מספר על יפתח בן-ארי, עובד שגרירות שערב חזרתו לארץ משליחות בבולגריה, אשתו מתה בנסיבות מסתוריות. הוא מחליט להתחיל חיים חדשים עם בנו התינוק.
אמילי, בחורה צעירה שעובדת בגן של בנו נכנסת לחייו והוא מופתע לגלות שיש בלבו מקום לאהבה חדשה. עד מהרה מתברר שאמילי אינה מי שחשב והיא מאלצת אותו
להתמודד עם גילויים חדשים על אשתו וחייו הקודמים. הגילויים המטלטלים מאלצים את יפתח לקחת סיכון גדול שלא היה מוכן לו.
בשנת 2019 פורסם ספרו "ביום טוב שומעים את השמש", רומן מקורי, שבו לראשונה בספרות העברית מסופר על גיבור (גבר) הסובל ממחלת טרשת נפוצה.
הספר מספר על גורן שילוני, סטודנט לתסריטאות בן 25, המתגורר במגדיאל אצל יהודה מגדל, זקן ערירי ומסתורי. במהלך לימודיו גורן מתאהב באבישג, סטודנטית במגמת הפקה, שדוחה את חיזוריו שוב ושוב. בכל אותו הזמן אין לגורן מושג שחייו עומדים להשתנות לכיוון בלתי צפוי. כשאבישג מסתבכת בסרט שהיא מפיקה, גורן נחלץ לעזרתה והיא מסכימה לצאת איתו לבילוי אחד. מכאן העניינים יוצאים משליטה והם מוצאים את עצמם מעבירים את הלילה בבית חולים. זמן קצר לאחר מכן, כשהוא מרגיש טוב מאי־פעם, מתבשר גורן שחלה בטרשת נפוצה. הוא מחליט להסתיר את דבר מחלתו מהמשפחה, מחבריו ומאבישג מחשש שמא איש לא יעסיק אותו. ההסתרה, ההתמודדות עם המחלה והתסמינים שמתחילים להופיע, מאלצים אותו להתרחק מכולם, להסתגר ולהתבודד. כך הוא מתוודע ליהודה ולסיפוריו. מתוך בדידותם המשותפת נרקמת ביניהם חברות אמיצה, וזו מקרבת במפתיע בין אבישג לגורן. אלא שיום אחד יהודה נעלם מבלי להשאיר עקבות.
בשנת 2020 פורסם ספרו הרומן "רגשות נעולים"
הספר מספר על הסופר אמוץ ברנע, שבגיל 29 עובר את המשבר הגדול של חייו: ניטה, ארוסתו הטרייה, נעלמה והותירה אותו שבור. כשמנור נכנסת לחייו ונוטעת בו אהבה, נדמה שהוא מצליח להתגבר על המשבר, אלא שהחברות המעמיקה ביניהם מעוררת בו זיכרונות מארוסתו ניטה היפה והסוערת. למרות אהבתו למנור הוא אינו מצליח לשכוח את ניטה ולהשתחרר לגמרי מרגשותיו אליה. מפגש סופרים במדריד יזמן לו התמודדות בלתי אפשרית שתהפוך את חייו. הספר זכה לשבחי המבקרים, כבש את פסגת רבי המכר המושמעים של iCast ונבחר לרשימת ספרי ההאזנות המנצחים לשנת 2020.
בשנת 2022 פורסם ספרו "מאחורי סודות שקופים"
הספר מספר על ד"ר עברי כץ הוא רופא נשים מצליח בן 46 המחפש את הדרך אל ליבם של בתו בת שבע־עשרה ובנו בן חמש־עשרה
לאחר גירושיו מאימם. אביו, שלאחרונה מכר את חנות המשקפיים שלו ופרש לגמלאות, מזכיר לו תדיר את קיומו בזמן הכי פחות נוח מבחינתו.